Čārlzs Edvins Kings

Čārlzs Edvins Kings (dzimis ; miris ) bija Savienības armijas bundzinieks Amerikas pilsoņu kara laikā. Guvis nāvīgus ievainojumus Entitemas kaujā, viņš ir apstiprināts kā jaunākais karavīrs no abām karojošajām pusēm, kas gājis bojā kara laikā.

 Bērnība 
Čārlzs Edvins Kings, bērnībā saukts Čārlijs, piedzima 1849. gada 3. aprīlī Vestčesterā, Pensilvānijas štatā, Penela Kinga un Adelīnas Benetas ģimenē.
Viņa tēvs bija drēbnieks, un acīmredzot Čārlijs jau jaunībā bija atklājis savu mūziķa talantu.

1861. gada 14. aprīlī Vestčesteru sasniedza ziņas par Samteras forta kauju, un vienas dienas laikā pilsētas iedzīvotāji sāka vākt rotu dienestam armijā. Izveidotā rota kļuva par 9. Pensilvānijas kājnieku pulka daļu (uz 3 mēnešiem).
 Amerikas pilsoņu karš 
23. aprīlī 9. Pensilvānijas kājnieku pulka Rietumčesteras rota devās uz Harisbērgas pilsētu, un jaunais Čārlijs Kings devās tai līdzi, paliekot pulkā apmācību laikā pilsētā, taču viņa vecāki neļāva viņam doties kopā ar rotu uz Virdžīniju.Dixon, Mark E. (2013). "Charley King's Civil War Drum Career". Main Line History. Retrieved November 22, 2023.

1861. gada jūlijā liels skaits vīru pec 3. mēnešu apmācības tika atvaļināti, un Rietumčesterā centās izveidot jaunu rotu. Jaunā rota kļuva par 49. Pensilvānijas kājnieku pulka F rotu. Kings mēģināja atkal iestāties šajā rotā, taču viņa vecāki neļava viņam to darīt vecuma dēļ, bet ar kapteiņa Bendžamina Svenija iejaukšanos Kings beidzot pievienojās rotai kā pulka muzikants 25. septembrī 12 gadu, piecu mēnešu un 9 dienu vecumā. Līdz 1861. gada decembrim Kings bija pierādījis savu noderību kā bundzinieks un tika paaugstināts par bundzinieku majoru, vadot pulka orķestri.

Kings un 49. Pensilvānijas pulks piedalījās Vašingtonas aizsardzības operācijā līdz 1862. gada martam, kad viņi tika nosūtīti dalībai Pussalas kampaņā. Kings piedalījās sešās kaujās Pussalas kampaņā un Septiņu dienu kaujās, drosmīgi spēlējot bungas kaujas karstumā.

Augustā Kinga pulks piesedza Savienības armijas atkāpšanos pēc Otrās Bulranas kaujas un līdz septembrim jau bija sadūries ar ģenerāļa Lī konfederātu armiju Mērilendā. Vēlāk pulks cīnījās arī Dienvidu kalna kaujā un 17. septembrī pildīja atbalstošāš vienības lomu netālu no bēdīgi slavenā kukurūzas lauka Entitemas kaujas laikā. Gaidot iesaistīšanos kaujā kukurūzas lauka malā, Konfederācijas artilērija un kaujinieki atklāja uguni, ievainojot un nogalinot vairākus 49. Pensilvānijas pulka vīrus.

Čārlzs Kings tika sašauts ķermenī, un viņš saļima karavīra H.H. Boulsa, no 6. Meinas kājnieku pulka, rokās. Kings tika aizvests no kaujas lauka uz tuvējo lauka slimnīcu, kur apsekojot viņa nāvējošās brūces, ārsti nespēja viņam palīdzēt. Tā Čārlzs Edvins Kings nomira lauka slimnīcā trīs dienas vēlāk, 1862. gada 20. septembrī, 13 gadu, 5 mēnešu un 17 dienu vecumā.
 Piemiņa 
Nav atrasts neviens ieraksts par Čārlza Kinga kapu Entitemas Nacionālajā kapsētā, un, visticamāk, viņš ir apglabāts masu kapā kaujas laukā. Viņš tika pieminēts piemineklī pie viņa vecāku kapa Grīnmauntas kapsētā Rietumgošenā.

Kings joprojām  tautas folklorā kopā ar citiem jauniešiem tādiem kā Džonijs Klems un Edvards Bleks kalpo kā simbols tūkstošiem zēnu bundzinieku, kuri dienēja Pilsoņu kara laikā.

 Atsauces 

 Ārējās saites 
 Findagrave.com  memoriāls
 Antietam.aotw.org

Kategorija:1849. gadā dzimušie
Kategorija:1862. gadā mirušie
Kategorija:ASV militārpersonas
Kategorija:Pensilvānijā dzimušie